Niere: Klein, maar getrein(Foto: iStock) Ons niere is dalk klein, maar beslis getrein! Dié twee boontjievormige, vuisgrootte organe wat aan die onderkant van die rug, weerskante van die ruggraat in die buikholte net onder die ribbekas is, is die liggaam se supersuiweringsaanleg wat ŉ sleutelrol in ons gesondheid speel. Met Wêreldnierdag wat op 9 Maart gevier word, verdien dié verbete vegters beslis die faam vir hul funksionaliteit. Ons niere reguleer onder meer die liggaam se pH-vlakke en bloeddruk, skei hormone af soos renien (wat bloeddruk verhoog) en eritropoiëtien (wat die vorming van rooibloedselle in die beenmurg stimuleer), en neem vitamien D op (wat kalsiumopname beïnvloed).